L 158/28
LV
Eiropas Savienības Oficiālais Vēstnesis
13.6.2022.
(8)
Kanāda paziņoja Komisijai par vienu augsti patogēniskās putnu gripas uzliesmojumu, kas konstatēts mājputnu populācijā Britu Kolumbijas provincē un ar laboratoriskām analīzēm (RT-PCR) apstiprināts 2022. gada 10. maijā.
(9)
Kanāda paziņoja Komisijai par diviem augsti patogēniskās putnu gripas uzliesmojumiem mājputnu populācijā: viens uzliesmojums konstatēts Albertas provincē, bet otrs – Saskačevanas provincē, un tie ar laboratoriskām analīzēm (RT-PCR) apstiprināti 2022. gada 12. maijā.
(10)
Kanāda paziņoja Komisijai par vienu augsti patogēniskās putnu gripas uzliesmojumu, kas konstatēts mājputnu populācijā Britu Kolumbijas provincē un ar laboratoriskām analīzēm (RT-PCR) apstiprināts 2022. gada 13. maijā.
(11)
Apvienotā Karaliste paziņoja Komisijai par vienu augsti patogēniskās putnu gripas uzliesmojumu, kas konstatēts mājputnu populācijā the Island of Whalsay, Shetland Islands Skotijā un ar laboratoriskām analīzēm (RT-PCR) apstiprināts 2022. gada 30. maijā.
(12)
Amerikas Savienotās Valstis paziņoja Komisijai par sešiem augsti patogēniskās putnu gripas uzliesmojumiem mājputnu populācijā: trīs uzliesmojumi tika konstatēti Aidaho štatā, viens – Ņūdžersijas štatā, viens – Oregonas štatā un viens – Pensilvānijas štatā, un tie ar laboratoriskām analīzēm (RT-PCR) apstiprināti 2022. gada 17. maijā.
(13)
Turklāt Amerikas Savienotās Valstis Komisijai paziņoja par četriem augsti patogēniskās putnu gripas uzliesmojumiem mājputnu populācijā: divi uzliesmojumi tika konstatēti Aidaho štatā, viens – Minesotas štatā un viens – Pensilvānijas štatā, un tie ar laboratoriskām analīzēm (RT-PCR) apstiprināti 2022. gada 18. maijā.
(14)
Amerikas Savienotās Valstis Komisijai paziņoja par diviem augsti patogēniskās putnu gripas uzliesmojumiem mājputnu populācijā: viens uzliesmojums konstatēts Aidaho štatā un viens – Dienviddakotas štatā.
Tie abi ar laboratoriskām analīzēm (RT-PCR) apstiprināti 2022. gada 19. maijā.
(15)
Amerikas Savienotās Valstis Komisijai paziņoja par vēl vienu augsti patogēniskās putnu gripas uzliesmojumu mājputnu populācijā.
Šis uzliesmojums konstatēts Amerikas Savienoto Valstu Minesotas štatā un ar laboratoriskām analīzēm (RT-PCR) apstiprināts 2022. gada 21. maijā.
(16)
Amerikas Savienotās Valstis Komisijai paziņoja par vienu augsti patogēniskās putnu gripas uzliesmojumu mājputnu populācijā.
Šis uzliesmojums konstatēts Amerikas Savienoto Valstu Pensilvānijas štatā un ar laboratoriskām analīzēm (RT-PCR) apstiprināts 2022. gada 23. maijā.
(17)
Lai kontrolētu augsti patogēniskās putnu gripas klātbūtni un ierobežotu šīs slimības izplatīšanos, Kanādas, Apvienotās Karalistes un Amerikas Savienoto Valstu veterinārās iestādes izveidoja 10 km kontroles zonu ap skartajiem objektiem un īstenoja pilnīgas izkaušanas politiku.
(18)
Kanāda, Apvienotā Karaliste un Amerikas Savienotās Valstis iesniedza Komisijai informāciju par to teritorijā esošo epidemioloģisko situāciju un par pasākumiem, ko tās veikušas, lai novērstu augsti patogēniskās putnu gripas tālāku izplatīšanos.
Komisija izvērtēja šo informāciju.
Pamatojoties uz minēto izvērtējumu un lai aizsargātu dzīvnieku veselības statusu Savienībā, vairs nevajadzētu atļaut Savienībā ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus no apgabaliem, uz kuriem attiecas ierobežojumi, ko neseno augsti patogēniskās putnu gripas uzliesmojumu dēļ noteikušas Kanādas, Apvienotās Karalistes un Amerikas Savienoto Valstu veterinārās iestādes.
(19)
Turklāt Apvienotā Karaliste iesniedza atjauninātu informāciju par tās teritorijā valdošo epidemioloģisko situāciju saistībā ar desmit augsti patogēniskās putnu gripas uzliesmojumiem mājputnu objektos, proti, par astoņiem uzliesmojumiem, kas 2021. gada 11., 12., 13., 14. un 18. decembrī apstiprināti netālu no Alford, East Lindsey Linkolnšīrā, Anglijā, par vienu uzliesmojumu, kas 2022. gada 21. februārī apstiprināts netālu no Grimsby, North East Lincolnshire Linkolnšīrā, Anglijā, un par vienu uzliesmojumu, kas 2022. gada 21. februārī apstiprināts netālu no Newtown, Montgomeryshire, Powys Velsā.
Apvienotā Karaliste arī iesniedza informāciju par pasākumiem, ko tā veikusi, lai novērstu minētās slimības tālāku izplatīšanos.
Konkrētāk, lai kontrolētu un ierobežotu minētās slimības izplatīšanos, tā pēc minētajiem augsti patogēniskās putnu gripas uzliesmojumiem ir īstenojusi pilnīgas izkaušanas politiku.
Turklāt pēc pilnīgas izkaušanas politikas īstenošanas savā teritorijā esošajos inficētajos mājputnu objektos Apvienotā Karaliste pabeidza nepieciešamos tīrīšanas un dezinfekcijas pasākumus.